cyanic-selkie/wikianc huggingface dataset:
Kristosofia
Jumala
Kristosofisen ajattelun mukaan kristillisessä terminologiassa käytettyjä, Jumalan kolminaisuutta kuvaavia määreitä Pyhä Henki, Poika ja Isä kutsutaan mm. hindulaisuudessa nimillä Brahma a, Vishnu ja Shiva. Kabbalassa niistä käytetään sanoja Binah (järki), Khokmah (viisaus) ja Kether (kruunu) ja Kalevalassa henkilönimiä Ilmarinen, Lemminkäinen ja Väinämöinen.
Kristosofian mukaan Jeesus Kristuksen teloitus oli erittäin valitettava tapahtuma. Olisi ollut suotavaa, että hän olisi saanut tehdä opetustyötään kauemmin. Kristinusko alkoi Jeesuksen työn tuloksena. Kristosofian mukaan Jeesus tietää parhaiten perustamansa uskonnon opetukset – ne eivät ole riippuvaisia kirkolliskokousten päätöksistä. Kristosofiassa Jeesuksen opetukset jakautuvat neljään erilliseen, toisiaan täydentävään ryhmään: vertaukset, autuuden julistukset, vuorisaarnan käskyt sekä neljäntenä Isä meidän -rukous. Matt. 5:43-48 Jeesus Kristus kuvaa havainnollisesti sitä Isää, jonka kanssa hän sanoo olevansa yhtä
Muut uskonnot
Kristosofiassa tutkitaan suurimpien uskontojen opetuksia ja ymmärretään jokaisen niistä olevan lähtöisin samasta jumaluudesta, sanottakoon tuota jumaluutta vaikka Isäksi tai Brahmaaksi. Uskonnot eivät kilpaile keskenään, vaan ne valottavat samoja asioita – ottaen huomioon vastaanottajien ymmärryskyvyn – eri syvyyksissä ja eri tavalla painottaen.
Kristosofien mukaan viisautta on ollut ihmiskunnassa tarjolla kautta aikojen. Ihmiset ovat kuitenkin madalluttaneet saamansa viisauden poikkeuksetta sen alkuperäisestä puhtaudestaan jopa vastakohdakseen. Tästä kristosofit ottavat esimerkiksi Vanhan testamentin Mooseksen kirjojen käskyn: Älä tapa. Tätä käskyä ihmiset rikkovat toistuvasti sodissaan, samoin Jeesuksen vuorisaarnassaan antamia elämänohjeita. Viidennessä käskyssään hän kehottaa rakastamaan vihollisiakin – toisin sanoen: ihmisellä joka rakastaa ei ole vihollisia, rakkaus ja viha eivät sovi yhteen.
Kristosofisesta toiminnasta
Vuorisaarnan mukaisesti kristosofia on aseeton elämänymmärrys. Sotaa kristosofit pitävät moraalin ja järjen vararikkona, ihmiskunnan suurimpana vitsauksena. Väkivaltakysymys on kuitenkin vaikea ratkaista, sillä se on kristosofian mukaan täysin yksilöllinen, ei joukkopoliittinen kysymys. Jokainen omaksuu kristosofian mukaan itsenäisenä yksilönä väkivallattoman elämänasenteen, sotimattomuusratkaisua ei voi kukaan tehdä toisen puolesta.
Kristosofiassa esitellään uskontojen alkuperäisiä opetuksia vastaanottajien vapaaseen harkintaan jääviksi. Kristosofit korostavat, että kukin omaksuu kuulemastaan tai lukemastaan järkeväksi ja hyväksi ymmärtämänsä. Totuus ei löydy kiistellen eikä väitellen, ei toisia nujertaen. Jokainen voi kristosofien mukaan käyttää järkeään eli ajatella ja näin inhimillistää myös tunne-elämäänsä, jolloin tekojenkin katsotaan muotoutuvan rakentaviksi.
Kristosofia on yksilölliseen vapaaehtoistyöhön perustuva aatteellinen yhteisö, jolla ei ole jäsenluetteloita, ja esim. esitelmöitsijät valitsevat aiheensa ja sanottavansa vapaasti vastaten itse puheistaan. Esitelmät ovat yleisöesitelmiä, joihin on vapaa pääsy ja yleisöä niihin kutsutaan mm. sanomalehti-ilmoituksin.
Muutamat kristosofiset ryhmät ovat perustaneet paikkakunnalleen rekisteröidyn yhdistyksen, joka huolehtii työtiloista, kuten esitelmähuoneen ylläpidosta, puuttumatta millään tavoin aatteeseen. Samoin Kristosofinen Kirjallisuusseura ry, joka julkaisee kirjoja ja aikakauslehteä näin työllään aatetta tukien.
Antero Jahkola
Kaarlo Antero Jahkola (vuoteen 1952 Jahkonen; 5. helmikuuta 1931 Korpilahti – 10. joulukuuta 2017 Helsinki ) oli suomalainen tekniikantutkija. Jahkola oli Teknillisen korkeakoulun voimalaitosopin ja energiatalouden professorina 1974–1994. Hän tutki haja-asutusalueiden tekniikan kehittämistä, kotimaisten polttoaineiden polttotekniikkaa ja yhdyskuntajätteiden polttamista. Viron tiedeakatemian jäsen Jahkola oli vuodesta 1998.
Niklas Moisander
Niklas Moisander (s. 29. syyskuuta 1985 Turku) on suomalainen jalkapalloilija, joka pelaa puolustajana Ruotsin Allsvenskanissa Malmö FF:ssä. Moisanderin veli Henrik Moisander on myös jalkapalloilija.
Moisander nousi TPS:n edustusjoukkueeseen kaudella 2002. Heinäkuussa 2003 hän siirtyi hollantilaisen Ajaxin organisaatioon. Kolmen Ajaxin reservijoukkueessa vietetyn kauden jälkeen Moisander siirtyi toukokuussa 2006 Hollannin kakkostasolle Zwolleen, josta edelleen 600 000 euron siirtosummalla Hollannin liigan AZ:n riveihin kesäkuussa 2008. Moisander voitti AZ:ssa Hollannin mestaruuden 2008–2009 ja pääsi pelaamaan Mestarien liigassa seuraavalla kaudella. Moisander pelasi AZ:ssa myös Eurooppa-liigassa, ja hän toimi joukkueen kapteenina 2011–2012. Moisander palasi elokuussa 2012 takaisin Ajaxiin yli kolmella miljoonalla eurolla. Moisander voitti Ajaxissa Hollannin mestaruuden 2012–2013 sekä 2013–2014 ja hän toimi joukkueen kapteenina 2014–2015. Moisander pelasi AZ:n ja Ajaxin riveissä yhteensä 188 Hollannin liigan ottelua. Heinäkuussa 2015 Moisander siirtyi ilmaisella siirrolla italialaiseen Sampdoriaan, josta hänet myytiin 1,7 miljoonalla eurolla saksalaiseen Werder Bremeniin heinäkuussa 2016. Moisander pelasi Werder Bremenissä yhteensä viiden kauden ajan ja toimi joukkueen kapteenina elokuusta 2019 alkaen. Kesällä 2021 Moisander siirtyi ilmaisella siirrolla Ruotsin Allsvenskaniin Malmö FF:n riveihin.
Ensimmäisen A-maaottelunsa Moisander pelasi 22-vuotiaana vuonna 2008 Turkkia vastaan, ja hän vakiinnutti paikkansa maajoukkueen vakiomiehistössä vuoden 2009 aikana. Ensimmäisen A-maaottelumaalin Moisander teki vuonna 2009 Walesia vastaan. Moisander oli maajoukkueen runkopelaaja EM-karsinnoissa 2010–11, MM-karsinnoissa 2012–13 ja EM-karsinnoissa 2014–15 ja MM-karsinnoissa 2016–17. Moisander lopetti maajoukkueuransa syksyn 2017 maaotteluiden jälkeen. Hän pelasi yhteensä 62 A-maaottelua ja toimi maajoukkueen kapteenina vuosina 2011–2017.
Sekä Suomen Palloliitto että Urheilutoimittajain liitto valitsivat Moisanderin Vuoden jalkapalloilijaksi vuosina 2012 ja 2013.
TPS
Niklas Moisanderin pelaajaura aikuisten tasolla alkoi kaudella 2002, kun hän nousi TPS:n Ykkösessä pelanneen edustusjoukkueen kokoonpanoon. Veikkausliigassa Moisander aloitti 17-vuotiaana, kun Mika Laurikainen valitsi hänet avauskokoonpanoon 15. toukokuuta 2003 ottelussa FC Inter–TPS. Moisander pelasi kesäkuun loppuun mennessä yhdeksän liigaottelua, joista kaikki avauskokoonpanossa.
Ajax
Niklas Moisander siirtyi kesäkuussa tehdyn sopimuksen mukaisesti heinäkuussa 2003 2+2 -vuotisella sopimuksella Eredivisiessä eli Hollannin liigassa pelanneeseen Ajaxiin. Samalla joukkueeseen siirtyi Henrik Moisander. Moisander pelasi kolmen kauden aikana Ajaxin reservijoukkueessa, mutta ei loukkaantumisten vuoksi onnistunut murtautumaan edustusjoukkueen kokoonpanoon.
FC Zwolle
Niklas Moisander siirtyi toukokuussa 2006 kahden vuoden sopimuksella Eerste Divisiessä eli Hollannin kakkostasolla pelanneeseen FC Zwolleen. Moisander pelasi ensimmäisen kerran Eerste Divisiessä 11. elokuuta 2006 ottelussa Fortuna Sittard–FC Zwolle. Moisander vakiinnutti heti paikkansa Zwollen avauskokoonpanossa, ja hän pelasi 38:sta ottelusta 34. Ensimmäisen maalin Zwollen riveissä Moisander teki 16. maaliskuuta 2007 ottelussa FC Omniworld–FC Zwolle. Joukkue sijoittui kaudella 2006–2007 sarjassa yhdeksänneksi.
Moisander solmi lokakuussa 2007 vuoden jatkosopimuksen Zwollen kanssa ja jatkoi joukkueen avainpelaajana. Moisander pelasi 37 ottelua avauskokoonpanossa ja oli sivussa kokoonpanosta vain pelikiellon takia. Moisander teki kauden aikana neljä maalia. Zwolle oli sarjassa kaudella 2007–2008 neljäs ja pääsi nousukarsintoihin, mutta joukkue ei onnistunut nousemaan Hollannin liigaan.
AZ
Niklas Moisander siirtyi kesäkuussa 2008 kolmen vuoden sopimuksella Eredivisiessä pelanneeseen AZ Alkmaariin. Seurat eivät julkistaneet siirtosummaa, mutta lehtitietojen mukaan AZ maksoi Moisanderista FC Zwollelle 600 000 euroa. Moisander pelasi ensimmäisen kerran Eredivisiessä 20. syyskuuta 2008 ottelussa AZ–PSV Eindhoven. Ensimmäisen maalin Eredivisiessä Moisander teki 3. lokakuuta 2008 ottelussa AZ–Sparta Rotterdam. Moisander vakiinnutti paikkansa AZ:n avauskokoonpanossa ja pelasi 22 liigaottelua, joista kaikissa täydet minuutit. Tammi-helmikuun otteluista hän oli sivussa polvivamman takia, mutta palasi pelikentille maaliskuun alussa. AZ varmisti Eredivisien voiton ja Hollannin mestaruuden neljänneksi viimeisellä kierroksella. Joukkue hävisi oman ottelunsa Vitesselle, mutta mestaruus varmistui kun myös FC Twente ja Ajax hävisivät omat ottelunsa. Hollannin kauden 2008–2009 mestari pääsi pelaamaan Mestarien liigaan seuraavalla kaudella. Moisander teki kauden päätteeksi vuoteen 2014 kestävän jatkosopimuksen AZ:n kanssa.
Moisander ja AZ lähtivät kauteen 2009–2010 uusista lähtökohdista, kun joukkueen mestaruuteen valmentanut Louis van Gaal vaihtui Ronald Koemaniin. Kausi alkoi Johan Cruijff Schaalin eli Hollannin Super Cupin voitolla, kun joukkue voitti SC Heerenveenin 5–1. Moisander jatkoi joukkueen avainpelaajana myös uuden päävalmentajan alaisuudessa ja pelasi 28 liigaottelua, joista kaikki avauskokoonpanossa. Moisander teki edelliskauden tapaan yhden maalin. AZ pelasi kaudella 2009–2010 myös Mestarien liigan lohkovaiheessa. Moisander pelasi ensimmäisen kerran Mestarien liigassa 16. syyskuuta 2009 ottelussa Olympiakos–AZ. Joukkue jäi kuitenkin Arsenalin, Olympiakoksen ja Standard Liègen taakse lohkojumboksi, ja AZ:n euro-ottelut päättyivät lohkovaiheeseen. Moisander pelasi AZ:n kuudesta Mestarien liigan ottelusta viisi. Joukkueen kausi Hollannin liigassa oli edelliskautta heikompi ja päävalmentaja vaihtui jälleen, kun Koeman sai potkut ja Dick Advocaat otti joukkueen vetovastuun. AZ oli sarjassa viides ja pääsi Eurooppa-liigan karsintoihin seuraavalla kaudella.
AZ lähti kauteen 2010–2011 jälleen uuden päävalmentajan johdolla, kun Gertjan Verbeek korvasi Advocaatin. Moisander valittiin joukkueen kapteenistoon ja oli kapteenina sarja-avauksessa. Moisander pelasi kauden aikana 29 liigaottelua avauskokoonpanossa ja oli pois vain pelikieltojen takia. Moisander oli myös suuressa roolissa Eurooppa-liigan karsinnoissa, jossa hän pelasi kaikissa AZ:n neljässä ottelussa täydet minuutit. Joukkue jatkoi euro-otteluita Eurooppa-liigan lohkovaiheessa, mutta se jäi lohkossaan Dynamo Kiovan ja BATE Borisovin taakse kolmanneksi. Lohkon viimeiseksi AZ jätti Sheriff Tiraspolin, mutta sen euro-ottelut päättyivät lohkovaiheeseen. Moisander pelasi lohkovaiheessa neljä Eurooppa-liigan ottelua. AZ oli Hollannin liigassa neljäs ja se pääsi toistamiseen Eurooppa-liigan karsintoihin seuraavalla kaudella.
Edellisellä kaudella AZ:n kapteenistoon noussut Moisander nimettiin joukkueen kapteeniksi kaudeksi 2011–2012. Hän nousi kapteeniksi, kun edellisen kauden kapteeni Stijn Schaars siirtyi Portugaliin Sportingin riveihin. Joukkueen kapteeni pelasi yhteensä 30 liigaottelua avauskokoonpanossa ja oli jälleen pois vain pelikieltojen takia. Moisander onnistui myös maalinteossa yhden kauden tauon jälkeen. AZ eteni edelliskauden tapaan Eurooppa-liigan karsinnoista lohkovaiheeseen. Moisander pelasi neljässä karsintaottelussa täydet minuutit. Eurooppa-liigan lohkovaiheessa AZ oli lohkossaan toinen, kun se jätti taakseen Austria Wienin ja Malmö FF:n. Lohkon voitti Metalist Harkova. Kevätkaudella pelatuissa pudotuspeleissä AZ eteni puolivälieriin, kun se voitti Anderlechtin ja Udinesen. Puolivälierissä joukkue kuitenkin hävisi otteluparinsa Valencialle. Moisander pelasi AZ:n 12:sta Eurooppa-liigan ottelusta 10. AZ oli Hollannin liigassa toistamiseen neljäs ja se pääsi Eurooppa-liigan karsintoihin seuraavalla kaudella.
Moisander ehti aloittaa kauden 2012–2013 AZ:n riveissä. Hän pelasi kaksi liigaottelua.
Formula 2 Ranskan Grand Prix 2019
Formula 2 Ranskan Grand Prix 2019 oli Formula 2 -kauden 2019 viides osakilpailu, joka ajettiin 22.–23. kesäkuuta Paul Ricardin moottoriradalla Le Castelletissa Ranskassa. Pitkän kilpailun voitti ART-tallin Nyck de Vries ja sprinttikilpailun BWT Ardenin Anthoine Hubert.
Niklas Moisander
Ajax
Niklas Moisander siirtyi elokuussa 2012 kolmen vuoden sopimuksella edellisellä kaudella Eredivisien ja Hollannin mestaruuden voittaneeseen Ajaxiin. Seurat eivät julkistaneet siirtosummaa, mutta lehtitietojen mukaan Ajax maksoi Moisanderista AZ:lle hieman yli kolme miljoonaa euroa. Moisander pelasi ensimmäisne kerran Ajaxissa 25. elokuuta 2012 ottelussa Ajax–NAC Breda, ja hän teki maalin heti avausottelussaan. Moisander vakiinnutti paikkansa Ajaxin avauskokoonpanossa ja pelasi 29 ottelua avauskokoonpanossa. Päävalmentaja Frank de Boer valitsi Moisander heti myös Ajaxin kapteenistoon. Hän teki neljällä maalilla oman maaliennätyksensä Hollannin liigassa. Mestarien liigassa Moisander pelasi täydet minuutit kaikissa Ajaxin kuudessa lohkovaiheen ottelussa. Ensimmäisen Mestarien liigan maalin hän teki 3. lokakuuta 2012 ottelussa Ajax–Real Madrid. Ajax jäi lohkossaan kolmanneksi Borussia Dortmundin ja Real Madridin taakse. Lohkon viimeiseksi Ajax jätti Manchester Cityn. Ajaxin ottelut Mestarien liigassa päättyivät lohkovaiheeseen, mutta se jatkoi kevätkaudella europelejä Eurooppa-liigan pudotuspeleissä. Ajax hävisi kuitenkin 1. pudotuspelikierroksen otteluparinsa Steaua Bukarestille. Moisander pelasi myös Eurooppa-liigan otteluissa täydet minuutit. Sekä Suomen Palloliitto että Urheilutoimittajain liitto valitsivat Moisanderin vuodenvaihteessa Vuoden jalkapalloilijaksi 2012. Ajax voitti kolmannen kerran peräkkäin Eredivisien ja Hollannin mestaruuden ja pääsi myös seuraavalla kaudella Mestarien liigan lohkovaiheeseen.
Moisanderin ja Ajaxin kausi 2013–2014 alkoi Johan Cruijff Schaalin eli Hollannin Super Cupin voitolla, kun joukkue voitti Moisanderin vanhan seuran AZ:n jatkoajalla maalein 3–2. Moisander jatkoi Ajaxin avainpelaajana, ja hän pelasi 23 liigaottelua. Moisander joutui olemaan kahteen otteeseen kokoonpanon ulkopuolella loukkaantumisen vuoksi, ja hän teki kauden aikana yhden liigamaalin. Moisander pääsi myös kapteeniksi alkukaudesta, kun kapteeni Siem de Jong loukkaantui ja toinen varakapteeni Toby Alderweireld siirtyi Atlético Madridiin. Mestarien liigassa Moisander pelasi avauskokoonpanossa neljässä lohkovaiheen ottelussa. Ajax jäi lohkossaan kolmanneksi FC Barcelonan ja AC Milanin taakse. Lohkon viimeiseksi Ajax jätti Celticin. Ajaxin ottelut Mestarien liigassa päätyivät lohkovaiheeseen, mutta yksi kauden kohokohdista oli kuitenkin kotivoitto Barcelonasta. Ajax jatkoi kevätkaudella europelejä Eurooppa-liigan pudotuspeleissä, mutta hävisi 1. pudotuspelikierroksen otteluparinsa Red Bull Salzburgille. Moisander pelasi yhdessä Eurooppa-liigan ottelussa. Sekä Suomen Palloliitto että Urheilutoimittajain liitto valitsivat Moisanderin vuodenvaihteessa toistamiseen Vuoden jalkapalloilijaksi 2013. Ajax voitti neljännen kerran peräkkäin Eredivisien ja Hollannin mestaruuden, mutta hävisi kuitenkin Hollannin Cupin finaalin Zwollelle maalein 1–5. Ajax pääsi jälleen seuraavalla kaudella Mestarien liigan lohkovaiheeseen.
Edellisellä kaudella Ajaxin kapteeninakin toiminut Moisander nimettiin joukkueen kapteeniksi kaudeksi 2014–2015. Hän nousi kapteeniksi, kun edellisen kauden kapteeni Siem de Jong siirtyi Englantiin Newcastlen riveihin. Moisanderin ja Ajaxin kausi alkoi tappiolla Hollannin Super Cupissa, kun Zwolle voitti Ajaxin maalein 1–0. Moisander pelasi 25 liigaottelua, ja helmikuun loppuun mennessä hän oli sivussa vain kahdesta ottelusta. Loppukaudesta peliaika kuitenkin väheni seuraavan kesän seurasiirron vuoksi ja peliaikaa kertyi maalis-toukokuun aikana vain kolmessa ottelussa. Mestarien liigassa Moisander pelasi avauskokoonpanossa viidessä lohkovaiheen ottelussa. Ajax sai lohkoonsa jälleen FC Barcelonan ja jäi lohkossaan taas kolmanneksi Barcelonan ja PSG:n taakse. Lohkon viimeiseksi Ajax jätti APOEL:in. Ajax jatkoi kevätkaudella europelejä Eurooppa-liigan pudotuspeleissä. Ajax eteni 1. kierrokselta neljännesvälieriin, kun se voitti Legia Varsovan. Neljännesvälierissä joukkue kuitenkin hävisi otteluparinsa Dniprolle. Moisander ei pelannut kevään Eurooppa-liigan otteluissa. Ajaxin neljän mestaruuden putki katkesi, kun PSV Eindhoven voitti Eredivisien ja Hollannin mestaruuden selvällä 17 pisteen erolla. Toiseksi jäänyt Ajax pääsi liigakakkosena seuraavan kauden Mestarien liigan karsintoihin. Kapteeni Moisander hyvästeli Amsterdam ArenA:n yleisön kauden viimeisessä kotiottelussa ja päävalmentaja Frank de Boer piti hänelle kiitospuheen kannattajien edessä.
Sampdoria
Niklas Moisander siirtyi heinäkuussa 2015 kolmen vuoden sopimuksella Italian Serie A:ssa pelanneeseen Sampdoriaan. Sopimus julkaistiin jo maaliskuussa ja sopimuksen päätyttyä Ajaxissa siirto tapahtui ilmaiseksi. Moisander pelasi ensimmäisen ottelunsa Serie A:ssa 30. elokuuta 2015 ottelussa Napoli–Sampdoria. Moisander pelasi rikkonaisen kauden aikana 22 ottelua, joista 19 avauskokoonpanossa. Sampdorian syyskausi sujui alavireisesti, ja kun joukkue voitti seitsemästä ottelusta vain yhden, seura erotti marraskuussa päävalmentaja Walter Zengan. Moisander tippui Zengan viimeisissä otteluissa vaihtopelaajaksi. Uusi valmentaja Vincenzo Montella ei onnistunut kuitenkaan nostamaan joukkuetta 10. sijalta sarjan kärkeen, vaan joukkue oli lopulta sarjassa vasta 15. Moisander palasi Montellan johdolla takaisin avauskokoonpanon pelaajaksi, mutta loppukaudesta hän joutui jälleen sivuun avauskokoonpanosta loukkaantumisen vuoksi. Sampdorian europelit loppuivat heti Eurooppa-liigan 3. karsintakierroksella, kun se hävisi otteluparinsa serbialaiselle Vojvodinalle yhteismaalein 2–4. Moisander ei pelannut Eurooppa-liigan karsintaotteluissa. Kauden päätteeksi myös Vincenzo Montella jätti seuran.
Werder Bremen
Niklas Moisander siirtyi heinäkuussa 2016 kolmen vuoden sopimuksella Saksan Bundesligassa pelaavaan Werder Bremeniin. Seurat eivät julkistaneet siirtosummaa, mutta lehtitietojen mukaan Werder Bremen maksoi Moisanderista Sampdorialle 1,7 miljoonaa euroa. Moisander pelasi ensimmäisen kerran Bundesligassa 17. syyskuuta 2016 ottelussa Mönchengladbach–Werder Bremen. Joukkueen kausi alkoi surkeasti kolmella tappiolla, ja seura antoi potkut päävalmentaja Viktor Skrypnykille. Uudeksi päävalmentajaksi nimitettiin U23-joukkueen valmentaja Alexander Nouri. Moisander vakiinnutti paikkansa avauskokoonpanossa ja pelasi 30 liigaottelua, joista 29 avauskokoonpanossa. Suuren roolin joukkueessa ottanut Moisander oli loppukaudesta myös joukkueen kapteenina, kun kapteeni Clemens Fritz ja varakapteeni Zlatko Junuzović puuttuivat kokoonpanosta. Werder Bremen pelasi pitkään putoamistaistelussa, mutta kevätkauden 11 tappiottoman ottelun ansiosta joukkue nousi taistelemaan jopa europelipaikoista. Joukkue sijoittui kauden 2016–2017 Bundesligassa lopulta kahdeksanneksi.
Werder Bremenin kausi 2017–2018 alkoi edelliskauttakin heikommin. Joukkue pelasi ensimmäiset yksitoista ottelua ilman voittoa, ja päävalmentaja Alexander Nouri sai potkut lokakuussa. Uudeksi päävalmentajaksi nimitettiin Werder Bremenin kakkosjoukkueen valmentaja Florian Kohfeldt. Moisander jatkoi Werder Bremenin avainpelaajana, ja hän pelasi yhteensä 25 liigaottelua avauskokoonpanossa. Ensimmäisen maalinsa Bundesligassa Moisander teki Lukas Hradeckýn taakse 3. marraskuuta 2017 ottelussa Eintracht Frankfurt–Werder Bremen. Moisanderin maali oli erityinen, koska se oli ensimmäinen suomalaispelaajan tekemä maali suomalaiselle maalivahdille Bundesligassa. Moisander toimi edelliskauden tapaan joukkueen kapteenina, kun kapteeni Zlatko Junuzović ja varakapteeni Max Kruse puuttuivat kokoonpanosta. Werder Bremen nousi kevätkauden aikana Kohfeldtin johdolla pois sarjan putoamistaistelusta, ja joukkueen lopullinen sijoitus Bundesligassa oli yhdestoista.
Moisander solmi Werder Bremenin kanssa jatkosopimuksen heinäkuussa 2018. Sopimuksen pituutta ei kerrottu. Moisander jatkoi kolmatta kautta joukkueessa ja päävalmentaja Kohfedtin luottopelaajana. Joukkueen kausi 2018–2019 alkoi hyvin, ja Werder oli syksyllä sarjassa parhaimmillaan kolmantena. Moisander pelasi toppariparina Miloš Veljkovićin ja Sebastian Langkampin kanssa. Hän kuului edelliskauden tapaan joukkueen kapteenistoon ja toimi joukkueen kapteenina kahdessa viimeisessä Bundesligan ottelussa, kun kapteeni Max Kruse puuttui kokoonpanosta. Moisander pelasi yhteensä 30 liigaottelua, joista kaikki avauskokoonpanossa. Werder Bremen taisteli kauden aikana paikasta europeleihin, mutta jäi Bundesligassa lopulta kahdeksanneksi ja pisteen päähän Eurooppa-liigan karsintapaikasta. Saksan cupissa Werder Bremen eteni välieriin, jossa se kohtasi Bayern Münchenin. Werder hävisi välierän maalein 2–3. Moisander pelasi myös neljä cupin ottelua.
Edellisillä kausilla Werder Bremenin kapteenistoon kuulunut Moisander nimitettiin joukkueen kapteeniksi kaudeksi 2019–2020. Hän nousi kapteeniksi, kun edellisen kauden kapteeni Max Kruse siirtyi Turkkiin Fenerbahçen riveihin. Werder jatkoi marraskuussa 2019 Moisanderin sopimusta vuoteen 2021. Moisander kärsi syksyllä loukkaantumisesta ja pelasi syyskaudella vain kuusi Bundesligan ottelua. Werderin kausi sujui edelliskausia heikommin ja joukkue valui putoamistaisteluun. Bundesligan kausi 2019–2020 keskeytyi maaliskuussa 2020 maailmanlaajuisen koronaviruspandemian vuoksi. Liigan jäädessä tauolle Werder Bremen oli sarjassa toiseksi viimeinen. Sarja jatkui reilun kahden kuukauden jälkeen ilman yleisöä toukokuussa. Moisander pelasi kauden aikana yhteensä 22 liigaottelua avauskokoonpanossa. Werder nousi viimeisen kierroksen voitolla 17. sijalta liigakarsintaan. Joukkue säilytti paikkansa Bundesligassa, kun se voitti karsinnoissa Heidenheimin vierasmaalin turvin (2–2).
Malmö FF
Moisander teki yhden vuoden sopimuksen Malmö FF:n kanssa kesäkuussa 2021.
Maajoukkue
Alle 21-vuotiaiden maajoukkueessa Moisander aloitti 19-vuotiaana 10. helmikuuta 2005 Kyproksella Limassolissa pelatussa maaottelussa Slovakia–Suomi. Moisander pelasi kahdeksan nuorten maaottelua ja hän teki niissä yhden maalin.
MM-karsinnat 2008–2009
A-maajoukkueeseen Moisander pääsi 22-vuotiaana, kun Stuart Baxter vaihtoi hänet kentälle 29. toukokuuta 2008 Saksan Duisburgissa pelatussa maaottelussa Turkki–Suomi. Moisander oli mukana Suomen joukkueessa syksyllä 2008 sekä keväällä 2009 vuoden 2010 MM-kisojen karsintojen otteluissa, mutta jäi kuitenkin ilman peliminuutteja. Ensimmäisen arvokisojen karsintaottelun Moisander pelasi kesäkuun 2009 tuplamaaottelussa, kun Baxter vaihtoi hänet Toni Kallion tilalle 10. kesäkuuta Olympiastadionilla pelatussa ottelussa Venäjää vastaan. Moisander aloitti avauskokoonpanossa vasempana puolustajana seuraavassa karsintaottelussa syyskuun vierasottelussa Azerbaidžania vastaan ja pelasi täydet minuutit kaikissa neljässä karsintaottelussa syys-lokakuussa 2009. Ensimmäisen A-maaottelumaalinsa Moisander teki 10. lokakuuta 2009 Olympiastadionilla pelatussa karsintaottelussa Suomi–Wales, kun hän viimeisteli Suomen voittomaalin 2–1-voittoon päättyneessä ottelussa. Suomi sijoittui vuoden 2010 MM-kisojen karsintalohkossaan kolmanneksi Saksan ja Venäjän jälkeen. Lohkossa Suomen taakse jäivät Wales, Azerbaidžan ja Liechtenstein. Moisander pelasi Suomen kymmenestä karsintaottelusta viisi, joissa hän teki yhden maalin. Moisander pelasi vuosina 2008–2009 yhteensä kahdeksan maaottelua.
EM-karsinnat 2010–2011
Moisander jatkoi A-maajoukkueen vasempana puolustajana myös vuoden 2012 EM-kisojen karsintoihin valmistavissa otteluissa sekä syksyn 2010 karsintaotteluissa. Moisander pelasi kaikissa neljässä karsintaottelussa täydet 90 minuuttia. Suomi hävisi kolme ensimmäistä otteluaan Moldovalle, Hollannille sekä Unkarille, ja päävalmentaja vaihtui Unkari-ottelun jälkeen. A-maajoukkue ja Moisander pelasivat vuoden viimeisen karsintaottelun Olli Huttusen alaisuudessa. Mixu Paatelainen aloitti A-maajoukkueen uutena päävalmentajana keväällä 2011, ja Moisander jatkoi A-maajoukkueen vakiopelaajana myös Paatelaisen alaisuudessa. Paatelainen siirsi Moisanderin vasemman puolustajan paikalta toppariksi heti ensimmäisessä karsintaottelussaan San Marinoa vastaan ja syksyn 2011 karsintaotteluissa Moisander muodosti toppariparin Joona Toivion kanssa. Paatelainen nosti Moisanderin myös A-maajoukkueen kapteeniksi elokuussa 2011. Moisander pelasi kaikissa vuoden 2011 karsintaotteluissa täydet 90 minuuttia. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Moisander pelasi kaikissa Suomen kymmenessä karsintaottelussa täydet minuutit ja vuosina 2010–2011 yhteensä 16 maaottelua.
MM-karsinnat 2012–2013
A-maajoukkue lähti vuoden 2014 MM-kisojen karsintoihin uuden kapteeninsa Moisanderin johdolla. Moisander pelasi kaksi karsintoihin valmistavaa ottelua ja molemmissa syksyn 2012 karsintaotteluissa. Hän pelasi otteluissa täydet 90 minuuttia ja muodosti toppariparin sekä Joona Toivion että Juhani Ojalan kanssa. Vuoden 2014 MM-kisojen karsintojen ehdottomaksi tapaukseksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Moisander pelasi ottelussa täydet 90 minuuttia. Toisen A-maaottelumaalinsa Moisander teki 14. elokuuta 2013 vanhalla kotikentällään Turussa Veritas Stadionilla pelatussa maaottelussa Suomi–Slovenia, kun hän vei Suomen 1–0-johtoon 2–0-voittoon päättyneessä ottelussa. Moisander pelasi vuoden 2013 kuudesta karsintaotteluista neljä, oli pelikiellossa kotiottelussa Valko-Venäjää vastaan ja loukkaantuneena karsintojen päätöspelissä Ranskaa vastaan. Vuoden 2013 karsintaotteluissa Moisanderin toppariparina pelasivat Toivio, Ojala sekä Petri Pasanen. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Moisander pelasi Suomen kahdeksasta karsintaottelusta kuudessa täydet minuutit ja vuosina 2012–2013 yhteensä 13 maaottelua, joissa hän teki yhden maalin.
EM-karsinnat 2014–2015
Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Kapteeni Moisander pelasi neljässä karsintoihin valmistavassa maaottelussa, ja hän muodosti syksyn 2014 karsintaotteluissa toppariparin jälleen Joona Toivion kanssa. Moisander pelasi kaikissa vuoden 2014 karsintaotteluissa täydet 90 minuuttia. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. Moisander pelasi maalis- ja kesäkuun karsintaotteluissa täydet minuutit, mutta joutui jäämään sivuun syyskuun maaotteluista loukkaantumisen vuoksi. Moisander pelasi lopulta vain yhdessä karsintaottelussa Kanervan alaisuudessa. Vuoden 2015 karsintaotteluissa Moisanderin toppariparina pelasivat Toivio, Markus Halsti ja Paulus Arajuuri. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Moisander pelasi Suomen kymmenestä karsintaottelusta seitsemän ja vuosina 2014–2015 yhteensä 13 maaottelua.
MM-karsinnat 2016–2017
Suomi aloitti valmistautumisen vuoden 2018 MM-kisojen karsintoihin uuden päävalmentajan Hans Backen johdolla. Moisander jäi sivuun kokoonpanosta maalis- ja kesäkuun maaotteluissa, mutta muodosti karsintojen alkaessa syksyllä 2016 topparikolmikon Paulus Arajuuren ja Thomas Lamin kanssa Backen 5–3–2-ryhmityksessä. Moisander pelasi kolmessa vuoden 2016 karsintaottelussa. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Maajoukkue palasi Kanervan alaisuudessa neljän puolustajan linjaan, ja kapteeni Moisander pelasi maalis- ja kesäkuun maaotteluissa topparina täydet 90 minuuttia. MM-karsintojen loppu sujui Suomelta hyvin ja neljä ottelua toi syksyllä 2017 kahdeksan pistettä. Moisander oli sivussa syyskuun karsintaotteluista, mutta palasi avauskokoonpanoon vasempana pakkina lokakuun peleissä. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Moisander pelasi Suomen kymmenestä karsintaottelusta seitsemän ja vuosina 2016–2017 yhteensä 11 maaottelua. Moisander ilmoitti marraskuussa 2017 lopettavansa maajoukkueuransa 62 A-maaottelun jälkeen. Viimeiseksi maaotteluksi jäi 9. marraskuuta 2017 Telia 5G Areenalla pelattu maaottelu Suomi–Viro.
Seurat
AZ
Ajax
Kausi kaudelta
''Tilanne 13. maaliskuuta 2021.''
2 Toinen sarjataso.
A-maajoukkuemaalit
Tilastossa Suomen maalit ensin.
Liikelaitos
Liikelaitos on julkisen elimen (valtion, kunnan) omistama liiketoimintaa harjoittava organisaatio. Toiminta rahoitetaan maksutuloilla.
Suomi
Suomessa on kaksi tyyppiä:
Ruotsi
Nykyään on kolme valtion liikelaitosta:
Takamatsun linna (Sanuki)
thumb|250px|Takamatsun linnan koillistorni.
Takamatsun linna, myös Tamamon linna, on tasamaalla sijaitseva linna Japanissa, Kagawan prefektuurin Takamatsun kaupungissa. Linnan rakennustyöt alkoivat Ikoma Chikamasan johdolla vuonna 1587, ja työ saatiin päätökseen vuonna 1590.
Linnan alkuperäisistä rakennelmista ovat pystyssä vallihautojen ja muurien lisäksi vain portti ja kolme tornia, Meiji-restauraatiossa tuhottua keskustornia ollaan rakentamassa uudelleen. Linnan alueella on myös hyvin hoidettu puutarha.
Takamatsun linna tunnetaan yhtenä Japanin kolmesta Mizujirosta, "linnoista meressä". Linnan vallihauta täyttyykin suoraan merestä tulevalla vedellä.
Peter Müller
Peter Müller (s. 6. lokakuuta 1957 Adliswil, Sveitsi) on sveitsiläinen uransa lopettanut alppihiihtäjä, joka oli lähinnä erikoistunut syöksylaskuun.
Müller saavutti urallaan kaksi syöksylaskun olympiahopeaa Sarajevosta 1984 ja Calgarystä 1988. Hän voitti syöksylaskun maailmanmestaruuden Crans-Montanassa 1987 ja sijoittui hopealle Bormiossa 1985 sekä Vailissa 1989. Hänen uraltaan löytyvät lisäksi syöksyn neljäs tila Lake Placidin olympialaisista 1980, sekä kaksi viidettä sijaa MM-kisoista vuosilta 1978 ja 1982.
Müller lopetti uransa vuonna 1992.
Kouvolan seutukunta
thumb|Ilmakuva Kouvolasta ja Kuusankoskesta Kouvolan seutukunta on yksi Suomen seutukunnista. Se sijaitsee Kymenlaakson maakunnassa. Kuntaliitosten 2009 ja Iitin maakunnanvaihdoksen 2021 myötä seutukuntaan kuuluu ainoastaan Kouvolan kaupunki ja se on Mariehamns stadin ja Jämsän seutukunnan ohella ainoa yhden kunnan seutukunta. Euroopan unionin alueluokitus­järjestelmässä seutukunnan LAU 1 (NUTS 4) -numero on 081.
Kouvolan seutukunta on kokenut suuria muuttotappioita 1990-luvun jälkipuoliskolla ja 2000-luvulla. Seutukunnan asukasluku on ollut parhaimmillaan yli 102 000. Kouvolan seudulla asukkaita on nyt 0.
Väestönkehitys
Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Ilmari Jäämaa
Kaarlo Aatto Ilmari Jäämaa (vuoteen 1906 Islander, 24. lokakuuta 1888 Helsinki – 8. joulukuuta 1934 Helsinki) oli Nuoren Voiman päätoimittaja, Nuoren Voiman Liiton ylijohtaja sekä WSOY:n kirjallinen johtaja.
Elämäkerta
Jäämaan vanhemmat olivat postiekspeditööri Eemil August Islander ja Alma Viktoria Emilia Immel. Hän valmistui filosofian kandidaatiksi vuonna 1911 ja oli 1908 perustetun Nuori Voima -lehden päätoimittaja vuodesta 1914, samoin kuin 1921 perustetun Nuoren Voiman Liiton ylijohtaja kuolemaansa saakka. Lisäksi hän tuki Nuoren Voiman Liiton piiristä syntyneen Tulenkantajat-ryhmän perustamista. Muun muassa Olavi Paavolainen piti häntä suuressa arvossa. Hän oli myös monipuolinen ja -taitoinen, oppilaidensa mieliin jäänyt suomen kielen opettaja sekä WSOY:n kustannustoimittajana ja kirjallisena johtajana aloittelevien kirjailijoiden tukija, kannustaja ja ohjaaja.
Jäämaa oli innokas radioamatööri (kutsumerkit 2NVC 1922-, 2NC 1923-, OH2NC 1929-) ja partiolainen, joka toimi Ole Valmis -lehden päätoimittajana 1917–1918 ja Partio-lehden päätoimittajana 1923–1929.
Jäämaa oli lisäksi merkittävimpiä kirjailija Sakari Topeliuksen alun perin ruotsinkielisten runojen, satujen, novellien ja muistelmateosten kääntäjiä.
Jäämaan puoliso vuodesta 1920 oli Hilja Kristina Saastamoinen.
Tunnetuin teos
Jäämaan tunnetuin teos on kolmenatoista uusittuna painoksena ilmestynyt Nuorten kokeilijain ja keksijäin kirja, jonka viimeisin painos ilmestyi 1958 toimittaja Oke Jokisen ja Vilho Setälän uudistamana. Muun muassa kameroita, filmi- ja diaprojektoritekniikkaa sekä radioita koskevat luvut oli tekniikan kehityttyä jouduttu kirjoittamaan kokonaan uudelleen. Muuten kirjan sisältö polveilee eri tekniikan muodoissa. Erilaisia rakennusohjeita on lukemattomia, joista malliesimerkkeinä voinee mainita kuumailmapallon, kollodiumista tehdyn vetypallon, useita sähkömoottorimalleja, paristoja, akun, pienoisrautatien, laatikkoleijan, omatekoisen askartelupöydän, Stirling-moottorin varhaismallin, pystysuoran höyrykattilan, höyryturbiinin, Wimshurstin influenssikoneen, Ruhmkorffin kipinäinduktorin, Leydenin pullon, Teslanmuuntajan, elektroskoopin, linssityyppisen tähtikaukoputken, dia- ja kaitafilmiprojektoreita, laatikkokameran ja niin edelleen.
Kyseessä oli siis kaikkea, mitä ahkera ja kiinnostunut koululainen pystyi rakentamaan, jopa pienitehoinen tuulivoimalakin mastoineen. Vanhemmissa painoksissa esitellään muun muassa kuuluisaksi tullut käsikammella toimiva 35 mm elokuvaprojektori, jonka filminsiirtäjänä toimii maltanristiksi kutsuttu epäkeskorakenne. Mustavalkoisten filmien kehittämisestä ja niin sanottujen pinnakkaisvedoksien tekemisestä annetaan perusteelliset ohjeet, joissa näkyy valokuvausasiantuntijana tunnetun Setälän kädenjälki. Sota-aikana julkaistussa painoksessa omatekoisena kamerana on vielä vaihdettavalla kasetilla varustettu lasinegatiiveja eli ns. valokuvauslevyjä käyttävä kamera, jolla kuvien ottaminen tapahtuu poistamalla linssinsuojus tarvittavaksi ajaksi. Sen sijaan viimeisessä eli vuoden 1958 painoksessa esitelty kamera on jo suljinkoneistolla varustettu rullafilmiä käyttävä laite. Lennokkiosuuskin on uusittu ainakin kertaalleen. Uusimmassa painoksessa esiintyy omalla nimellään muun muassa pintaliitäjää kehitellyt silloinen teekkari, sittemmin diplomi-insinööri Toivo Kaario. Kaarion ystävä ja lennokinrakentajakumppani Esko Nuorteva mainitaan etunimellä Ensio. Heidän sukunimistään saivat lennokit tyyppinimen Kanu (Kaario-Nuorteva). Myös tähtikaukoputken ohjeissa vilahtelee suomalaisen harrasteastronomian merkittävä vaikuttaja O. J. Tallgren (myöh. Tuulio).
Monesti on esitetty kirjan uudistamista myös siksi, että joitakin siinä esiintyviä aineita ja tarvikkeita, kuten radioputkia tai matkagramofonin vetokoneistoja ei enää saa mistään. Hanke on eri syistä jäänyt lepäämään. Aika on tuonut muitakin uudistuksia. 1950-luvulla kokeita pienillä röntgenputkilla sai tehdä kuka tahansa kahdeksantoista täyttänyt, mutta jo seuraavalla vuosikymmenellä siihen vaadittiin erityislupa. Jäämaan erityisesti suosimat Geisslerin putket ovat nykyisin vaikeasti saatavia ja hyvin arvokkaita. Vielä 1960-luvulla niitä sai tarvikeliikkeistä, yleensä osana Wimshurstin influenssikoneen lisätarvikkeita.
Kirja on kaiken kaikkiaan koottu nuorisotarinan muotoon, sen päähenkilöinä ovat ystävykset Matti ja Eero sekä Eeron isot veljet Aarni ja matemaatikkona taitava Sakari. Naapurin poika Olavi näyttelee tärkeää osaa ja varsinaisena teknisenä asiantuntijana on Aatto-serkku, joka on teekkari.
Anita Hirvonen
pienoiskuva|Anita Hirvonen vuonna 2015 pienoiskuva|Anita Hirvonen vuonna 1985. Anita Hirvonen (oik. Anita Riitta Helena Lindgren, s. 7. helmikuuta 1946 Äänekoski) on suomalainen iskelmälaulaja. Hänen tunnetuimpia kappaleitaan ovat ”Ei itketä lauantaina”, ”Maitolavan prinsessa”, ”Ranta-reggae”, ”Et usko kuinka koskeekaan”, ”Ans kattoo ny”, ”Ovi sydämeen auki on” ja "De va kukku de".
Ura
Anita Hirvosen ensimmäinen single '”Kaks kanaa / Älä! Älä!” ilmestyi vuonna 1966. Laulaja tuli tunnetuksi uransa alkuaikoina rohkealla julkikuvallaan ja railakkaalla ohjelmistollaan Jorma Weneskosken orkesterin solistina. Ensimmäiset hitit olivat ”Itke vaan, jos helpottaa” (1967) ja ”Anitan parempi polkka” (1968).
Hiljaisen 1970-luvun alkupuolen jälkeen Anita Hirvonen levytti seuraavan hittinsä ”Sydän rakastaa” vuonna 1977.
1980-luvulla syntyi useita menestyskappaleita, kuten muun muassa ”Rantareggae”, '”Et usko kuinka koskeekaan”, ”Ans kattoo ny”, ”De va kukku de” ja ”Ovi sydämeen auki”. Vuosina 1981–1983 ilmestyneistä albumeista kolme saavutti myynnissä kultalevyrajan.
1990-luvulla Hirvonen juonsi MTV3-kanavan viihdeohjelmia: Ei itketä lauantaina (yhdessä Petri Kaivannon kanssa) 1993–1995, Maitolaituri soi ja Hecumania (yhdessä Pertti Salovaaran kanssa). Vuonna 1994 ilmestyi pitkäsoitto Maitolavan prinsessa, jonka singlenä julkaistu nimikappale oli Anita Hirvosen oma sanoitus. 1990-luvulla Hirvonen juonsi televisiossa muutamia viihdeohjelmia ja laulajasta tehtiin vuonna 1996 televisioon 50-vuotisdokumentti, joka palkittiin Venlalla.
Vuonna 2004 julkaistun Älä tule myöhään -albumin nimikappale soi runsaasti radiossa, samoin kuin ”XL-nainen”. Anita Hirvosen elämästä kertovan Anita-musikaalin ensi-ilta oli vuonna 2007 laulajan nykyisessä kotikaupungissa Riihimäellä Riihimäen Teatterissa.
Yksityiselämä
Hirvonen joutui asumaan jokusen vuoden lastenkodissa sen jälkeen, kun hänen äitinsä kuoli hänen ollessaan vähän yli vuoden ikäinen. Hirvosen isä oli silloin vankilassa. Nelivuotiaasta lähtien Hirvonen asui isoäitinsä luona Äänekoskella. Hirvonen aloitti julkiset esiintymisensä jo viisivuotiaana. Hän lauloi kirkoissa, maatalousnäyttelyissä ja erilaisissa juhlissa. Kuusivuotiaana Hirvonen lauloi Äänekosken kirkossa tilaisuudessa, joka taltioitiin. Nuoruusvuosina hän asui Sveitsissä ja teki laulukeikkoja. 1970-luvun alussa Anita Hirvonen oli naimisissa nyrkkeilijä Harri Piitulaisen kanssa.
Heinolan seutukunta
Heinolan seutukunta (vuoteen 2001 Itä-Hämeen seutukunta) oli yksi Suomen seutukunnista. Se sijaitsi Etelä-Suomen läänissä, Päijät-Hämeen maakunnassa. Siihen kuului kolme kuntaa, ja Euroopan unionin alueluokitus­järjestelmässä sen LAU 1 (NUTS 4) -numero oli 072. Asukasluku 31. joulukuuta 2009 oli 28 153. Seutukunta lakkautettiin vuoden 2010 alussa, ja kaikki sen kunnat siirtyivät osaksi Lahden seutukuntaa.
Heinolan seutukunnasta tuli vuoden 2009 alussa anomuksestaan äkillisen rakennemuutoksen alue.
Ylä- ja alaindeksi
Yläindeksi ja alaindeksi ( 'osoitin') ovat numeroita, kuvioita, symboleja ja osoittimia, jotka ovat kooltaan pienempiä ja jotka sijaitsevat hieman ylempänä tai alempana kuin tavallinen teksti, yläindeksi ylempänä (esimerkiksi m2) ja alaindeksi alempana (esimerkiksi H2O). Ylä- ja alaindeksejä käytetään tavallisesti kaavoissa, matemaattisissa lausekkeissa, kemiallisissa yhdisteissä ja isotoopeissa, mutta niillä on muitakin käyttötarkoituksia.
Major Force
Major Force, oikealta nimeltään Clifford Zmeck on DC Comicsin kustantama sarjakuvahahmo, jonka loivat Cary Bates, Greg Weisman ja Pat Broderick. Hahmo teki ensiesiintymisensä Captain Atomin sarjakuvan kolmannen osan numerossa 12, vuonna 1988.
Historia
Kersantti Clifford Zmeck oli sertifioitu psykopaatti, joka joutui ilmavoimien sotaoikeuteen vuonna 1969, jossa hänet tuomittiin murhasta elinkautiseen. Zmeck kuitenkin säästyi tuomiolta, kun projekti Atomi antoi hänelle uuden mahdollisuuden. Zmeck oli valittu koehenkilöksi, jossa tiedemiehet kokeilivat erään muukalaismetallin kestävyyttä ydinammuksella. Ensimmäinen koehenkilö oli Nathanial Adam, jonka oletettiin menehtyneen räjähdyksen seurauksena. Tämän vuoksi Zmeck turvattiin kolminkertaisesti muukalaismetallilla ennen ydinammuksen laukaisua. Heidän projektinsa epäonnistui, koska Zmeck näytti kuolleen räjähdyksessä. Todellisuudessa räjähdyksen aiheuttama voima oli heittänyt hänet kvanttikentälle kauas tulevaisuuteen. Zmeck onnistui palaamaan takaisin omaan aikakauteensa huomatakseen muukalaismetallin yhdistyneen hänen kehonsa kanssa ja antaneen hänelle supervoimat. Kenraali Wade Eiling värväsi Zmeckin armeijan erikoistehtäviin. Yhdysvaltain ilmavoimien tiedemiehet asensivat kauko-ohjattavia laitteita Zmeckin ihon alle siltä varalta, että hän alkaisi käyttäytyä vihamielisesti. Teknikot kaiversivat laserin avulla metalliseoksen muistuttamaan asua. Samalla Zmeck nimettiin koodinimellä Major Force.
Sittemmin hän työskenteli hallituksen supersankarina, mutta osoittautui ajoittain vaaralliseksi suurten voimiensa vuoksi. Siitä huolimatta hän osoittautui arvokkaaksi aseeksi puolustaessaan planeettaansa Dominatorsien valloitukselta. Major Forcesta tuli kuitenkin myöhemmin Kapteeni Atomin arkkivihollinen petettyään hallituksen. Myös kenraali Eiling on ajoittain käyttänyt Major Forcea palkkasoturina.
Major Force on päällystetty samalla Dilustel-alien seoksella, joka peittää Kapteeni Atomin. Tämän seurauksena hän voi myös päästä kvanttikenttään ja käyttää sen energioita moniin voimiin. Toisin kuin Atomin, hänen kykynsä johtuivat kuitenkin erilaisesta kentän kirjosta, joka antoi hänelle erilaisia ​​voimia kuin Nathanielilla, lisätyn fyysisyyden lisäksi, jolta puuttui myös kyky vaihtaa ihmisen ja energia-olennon muotojen välillä halutessaan. Tämän teorian katsottiin johtuvan Major Force Projectista, jossa käytettiin kaksinkertaista määrää muukalaisseosta ja räjäytettiin pommi eri räjähdysteholla.
Tarinassa Green Lantern (vol. 3) #54 (elokuu 1994) Major Force tappoi Kyle Raynerin tyttöystävän Alexandra "Alex" DeWittin ja laittoi tämän ruumiin jääkaappiin, josta Kyle myöhemmin löysi hänet. Rayner kidutti Major Forcea kostoksi heidän taistelun aikana kunnes LAPD:n erikoisyksikön joukot pysäyttivät hänet. Myöhemmin Major Forcen tapettua Guy Gardnerin naapurin, jonka tämä oli virheellisesti luullut olevan tämän äiti, Gardner silminnähden teloitti Major Forcen siirretyllä aseen terällä, mutta myöhemmin paljastui, että hän selvisi hengissä Quorumien ansiosta ja Major Force tappoi Arisian, entisen Vihreän Lyhdyn ja Gardnerin ystävän sodanjulistuksena. Gardnerin kohdattua Major Forcen uudestaan taistelussa, Major Force onnistui silminnähden tappamaan Gardnerin, mutta tämä selviytyi ja hänen iskettyä Major Forcea kohtalokkaasti tämä räjähti ja hänen oletettiin kuolleen. Myöhemmin paljastui, että Major Force ei voi kuolla, koska hän on energiasta eikä materiasta koostuva olento. Hän jotenkin elvytti itsensä kuolemasta ennen todellisuuden kvanttikentän aaltoilua, joka jollakin tavalla elvytti Major Forcen.
Jonkin ajan kuluttua hän joutuu kiistaan ​​Teräsmiehen kanssa hänen asemaansa hallituksessa koskevista vääristä tiedoista, ja hän saa yliotteen käyttämällä Dark Quantum Energiaa Teräsmiehen aurinkoenergian syöstämiseen. Mutta Kal-El kääntää taistelun kulun hyödyntämällä hänen kyvyttömyyttään, nimittäin ylikuumentamalla hänen Dilustel-kehoaan salamapisteeseen ja sulattaen hänet paikalleen kuin sulanut patsas. Pian tämän jälkeen Amanda Waller otti hänet pidätykseen, ja hän kieltäytyi jyrkästi kaikista mahdollisista yhteyksistään Yhdysvaltain hallitukseen Wallerin kysyessä tältä totuutta.
Animaatio
right|thumb|220px|Major Force elokuvassa [[Superman/Batman: Public Enemies.]] Major Force teki ensiesiintymisensä elokuvassa Superman/Batman: Public Enemies, jossa hänen roolinsa oli hyvin samankaltainen kuin sarjakuvaversiossa. Pääosin Major Force toimi Kapteeni Atomin johtamassa Luthorin sankariryhmässä. Hän osoitti elokuvan aikana himoavansa murhaamista ja tappoi muun muassa Metallon lavastaakseen Teräsmiehen syylliseksi. Major Force kuitenkin kuoli elokuvan puolessavälissä Power Girlin iskiessä häneen reiän, jonka seurauksena energiaa alkoi purkautua. Lopulta hän aiheutti suuren räjähdyksen kun Kapteeni Atomi yritti suojella ihmisiä Mustan Salaman avulla imiessään energiaa pois. Lopulta hänestä jäi jäljelle vain rikkinäinen asu. Hahmon äänenä toimi Ricardo Chavira.
Major Force esiintyi myös Batman: The Brave and the Bold sarjan jaksossa "Powerless!", jossa häntä ääninäytteli Fred Tatasciore. Sarjassa hänellä oli kyky muuntaa ainetta pimeäksi aineeksi käyttämällä aluetta, jossa hänen kätensä oli.
Lähteet
Captain Atom
Viktoria (Saksan keisarinna)
Viktoria (Victoria Adelaide Mary Louisa, 21. marraskuuta 1840 – 5. elokuuta 1901) oli kuningatar Viktorian ja prinssi Albertin esikoistytär, Ison-Britannian ja Irlannin prinsessa, myöhemmin Saksan keisarinna ja Preussin kuningatar.
Hänen vuotta nuoremmasta veljestään tuli kuningas Edvard VII. Viktorialla ja Edvardilla oli seitsemän muutakin sisarusta. Viktoria oli älykäs lapsi ja opiskeli kotiopettajien johdolla ranskaa, saksaa, luonnontieteitä, kirjallisuutta, latinaa ja historiaa.
Viktoria ja Albert halusivat järjestää Viktorian avioliitto Preussin perillisen myöhemmän Saksan keisari Fredrik III:n kanssa. He tapasivat ensimmäisen kerran suuren maailmannäyttelyn aikaan vuonna 1851, ja he kihlautuivat 1856 pian Viktorian konfirmaation jälkeen. Viktoria oli vain kuusitoistavuotias, yhdeksän vuotta sulhastaan nuorempi. Naimisiin he menivät tammikuussa 1858 Viktorian täytettyä 17-vuotta.
Miehensä kanssa hän kannatti liberaalia politiikkaa ja tuki miehensä tavoitetta saada Saksaan brittiläistyylinen parlamentti. Viktorialla oli kahdeksan lasta muiden muassa Keisari Vilhelm II, Kreikan kuningatar Sophia ja Suomen valitun kuninkaan Friedrich Karlin puoliso Margaret.
Keisarinna Viktorialla oli melko huonot välit poikaansa Vilhelmiin, johtuen eriävistä mielipiteistä: Viktoria koetti kasvattaa pojastaan englantilaista liberaalia herrasmiestä, mutta Vilhelm suosi preussilaista käsitystä halitsijalta vaadittavista ominaisuuksista: rohkeus, lujuus, urhoollisuus. Myös Vilhelmin vamma on voinut vaikuttaa suhteeseen (Vilhelmin toinen käsi oli surkastunut).
Fredrik hallitsi vain 99 päivää vuonna 1888. Loppuelämänsä Viktoria vietti syrjässä rakennuttamassaan Kronbergin linnassa. Viktoria kuoli vuonna 1901 rintasyöpään puoli vuotta äitinsä jälkeen. Avioitumisestaan lähtien Viktoria piti tiiviisti yhteyttä kirjeitse vanhempiinsa. Suurin osa kirjeenvaihdosta on säilynyt ja käsittää tuhansia kirjeitä vuodesta 1858 vuoteen 1901.
Luomuhappo
Luomuhappo eli Jere Häkkinen (s. 1982, käyttää myös tuottajanimeä Puukko-Jere) on suomisaundi-tyylistä musiikkia tuottava psytrance/breakbeat/elektro-artisti. Häkkinen on myös yksi alkuperäisistä Freakdance Recordsin perustajajäsenistä.
Ura
Häkkinen aloitti musiikin tekemisen 1990-luvun puolivälissä tracker-ohjelmilla ja legendaarista mainetta keränneellä Roland MC-505 -musiikkikoneella. Häkkinen julkaisi ensimmäisen kotikutoisen CD-R-muotoisen demonsa, Juotsen kutsu, vuonna 2001 nimellä Espoon happo ja luomu. Se oli pääosin tehty MC-505:llä ja sisälsi kappaleita, jotka koostuivat psytrancesta, breakbeatista ja aina elektrosta downtempoon. Tuotosta levitettiin myös Internetin välityksellä ja se sai jonkin verran huomiota.
Häkkinen vaihtoi artistinimensä Luomuhapoksi ja vuonna 2002 julkaisi toisen promotionaalisen CD-R-levyn, trackerillä tehdyn Eurogorilla 2002 Transmutation Kit. Levyllä oli myös mukana remiksejä Huopatossu Monosen ja Omituisten Otusten Kerhon (O.O.K.) kappaleista. Luomuhapon Eurogorilla 2002 Transmutation Kit oli myös ensimmäisen Freakdance Records -levymerkillä julkaistu äänite.